n_a

vwene.

          Mugoye gwavohangwa mu kiguti kirahi ahavandu ve tsisoma tsiviri naho tsivaga tsivuganiranga. Naho mwirago he tsisoma tsivuganiranga, sia losoma lwikalanga mu kiduma chavo. Avayai averolanga vadukani kulwana na vayai volosoma lundi vatsitsanga kutuumba na volosoma lundi vaatsa kutuumba. Mulala ahenza undi mu lusoma lundi ma amutovola. Navugiriye mavandi vatula mu muse. Vatigala mu yavo avavugirizani kulwana. Lirwana lyavo livolanga mulala atule undi hasi. Natuleywe avolovega lwo utuye vasaala ni vasieva kumukumbiriza utuliywe. Kumanyia uguteywi vingirizana kandi atuulwe naho naye atuule ma vavukana. Vakolanga ndyo kuduka avayai vosi ve tsingulu valwana. Losoma lwa tuulanga avingi, yilwo lwirananga yengo no lusuma lwe liguyta. Virananga sia mugolova kuduka madiku go mabasu gafwa. Tsinyinga tsindi visundanga kuhambana kali no losoma lwa himbi lwa valwanangi nalwo ku lwana no losoma lundi ihale ho hadi.